59. ΠΡΟΕΔΡΙΚΟΝ ΔΙΑΤΑΓΜΑ υπ’ αριθ. 610 της 11/23 Σεπτ. 1975 (ΦΕΚ Α΄ 202) Περί συστάσεως Επιτροπών δια την άσκησιν του ελέγχου των τιμολογίων εξαγωγής. Έχοντες υπ’ όψει: 1.Τας διατάξεις του άρθρ. 4 του Ν.Δ. 86/1974 «περί αυθεντικής ερμηνείας του άρθρ. 6 του Ν.Δ. 328/47, συμπληρώσεως των περί θεωρήσεως τιμολογίων εισαγωγής και εξαγωγής εμπορευμάτων διατάξεων και ρυθμίσεως συναφών θεμάτων». 2.Τας διατάξεις του άρθρ. 11 του Νόμ. 4352/1964 «περί διατάξεων αφορωσών τους δημοσίους υπαλλήλους ως και περί καταργήσεως Συμβουλίων, Επιτροπών των Δημοσίων Υπηρεσιών κλπ.». 3.Τας διατάξεις του Ν.Δ. 216/74 «περί συστάσεως Υπουργείου Προεδρίας Κυβερνήσεως». 4.Την υπ’ αριθ. 469/1975 γνωμοδότησιν του Συμβουλίου της Επικρατείας, προτάσει των Ημετέρων Υπουργών Προεδρίας Κυβερνήσεως, Οικονομικών και Εμπορίου, απεφασίσαμεν και διατάσσομεν: Άρθρ.1.-1.Συνιστάται και λειτουργεί παρ’ εκάστω των Εμπορικών και Βιομηχανικών Επιμελητηρίων Άρτης, Άργους, Δράμας, Χαλκίδος, Καρδίτσης, Καστοριάς, Κερκύρας, Κορίνθου, Λαρίσης, Τρικάλων, Αμφίσσης, Ρόδου, Κατερίνης, Σερρών, Ιωαννίνων και Λαμίας, επιτροπή με έδραν αντιστοίχως τας πόλεις Άρτης, Άργους, Δράμας, Χαλκίδος, Καρδίτσης, Καστοριάς, Κερκύρας, Κορίνθου, Λαρίσης, Τρικάλων, Αμφίσσης, Ρόδου, Κατερίνης, Σερρών, Ιωαννίνων και Λαμίας, έχουσα ως έργον την άσκησιν του ελέγχου των τιμολογίων εξαγωγής, συμφώνως προς εκάστοτε παρεχομένας εις ταύτην κατά το άρθρ. 4 παρ. 1 του Ν.Δ. 86/1974 σχετικάς οδηγίας του Υπουργού Εμπορίου. 2.Η κατά τόπον αρμοδιότης των εις τα ανωτέρω επιμελητήρια συνιστωμένων Επιτροπών περιλαμβάνει αντιστοίχως τας περιφερείας των Νομών Άρτης, Αργολίδος, Δράμας, Ευβοίας, Καρδίτσης, Καστοριάς, Κερκύρας, Κορινθίας, Λαρίσης, Τρικάλων, Φωκίδος, Δωδεκανήσου, Πιερίας και Σερρών και προκειμένου περί μεν του Επιμελητηρίου Ιωαννίνων τας τοιαύτας των Νομών Ιωαννίνων, Πρεβέζης και Θεσπρωτίας, περί δε του Επιμελητηρίου Λαμίας τας τοιαύτας των Νομών Φθιώτιδος και Ευρυτανίας. 3.Της αρμοδιότητος των συνιστωμένων Επιτροπών εξαιρείται η θεώρησις των τιμολογίων εξαγωγής μεταλλευμάτων, ήτις ενεργείται κατά τα μέχρι τούδε ισχύοντα. 4.Εκάστη των κατά τας παρ. 1 και 2 συνιστωμένων Επιτροπών αποτελείται εκ των κάτωθι: α)Εκ του Προϊσταμένου της παρά τη οικεία Νομαρχία Δ/νσεως ή Τμήματος Εμπορίου, ως Προέδρου, αναπληρουμένου υπό του νομίμου αυτού αναπληρωτού. β)Εξ ενός υπαλλήλου του οικείου Τελωνείου της έδρας της Επιτροπής, αναπληρουμένου υπό ετέρου υπαλλήλου του αυτού Τελωνείου, ή, μη υφισταμένου Τελωνείου, εξ ενός υπαλλήλου της παρά τη Νομαρχία Οικονομικής Εφορίας, τουλάχιστον επί βαθμώ 6ω, οριζομένου μετά του αναπληρωτού του υπό του Νομάρχου. γ)Εξ ενός υπαλλήλου της παρά τη οικεία Νομαρχία Δ/νσεως ή τμήματος Εμπορίου, οριζομένου μετά του αναπληρωτού του υπό του Νομάρχου. δ)Εξ ενός υπαλλήλου του εν τη έδρα της Επιτροπής Εμπορικού και βιομηχανικού Επιμελητηρίου, αναπληρουμένου υπό ετέρου υπαλλήλου του αυτού Επιμελητηρίου, υποδεικνυομένου μετά του αναπληρωτού του υπό του Προέδρου του οικείου Επιμελητηρίου. ε)Εξ ενός υπαλλήλου του εν τη έδρα της Επιτροπής υποκ/τος της Τραπέζης της Ελλάδος, υποδεικνυομένου μετά του αναπληρωτού αυτού υπό του Διευθυντού ταύτης ή μη υφισταμένου υποκ/τος της Τραπέζης ταύτης, του Υποκ/τος της Εθνικής Τραπέζης της Ελλάδος. 5.Η συγκρότησις εκάστης Επιτροπής Ελέγχου Τιμολογίων Εξαγωγής ενεργείται δι’ αποφάσεως οικείου Νομάρχου. Άρθρ.2.-1.Εκάστη Επιτροπή συνέρχεται εν τω Καταστήματι του οικείου Εμπορικού και Βιομηχανικού Επιμελητηρίου εις τακτάς ημέρας και ώρας ή εις ημέρας και ώρας καθοριζομένας υπό του Προέδρου αυτής. 2.Η Επιτροπή ευρίσκεται εν απαρτία παρόντων 3 τουλάχιστον εκ των μελών αυτής, αι δε αποφάσεις αυτής λαμβάνονται κατά πλειοψηφίαν των παρόντων μελών. 3.Των συνεδριάσεων τηρούνται πρακτικά υπό Γραμματέως, μετέχοντος της Επιτροπής άνευ δικαιώματος ψήφου, οριζομένου υπό του οικείου Νομάρχου κατά την συγκρότησιν της Επιτροπής εκ των υπαλλήλων του οικείου Επιμελητηρίου μετά του αναπληρωτού αυτού. Άρθρ.3.-1.Η θεώρησις των τιμολογίων εξαγωγής ενεργείται υπό της οικείας Επιτροπής εις ανταγωνιστικάς τιμάς, βάσει των ισχυουσών εις την διεθνή αγοράν τιμών του προς εξαγωγήν είδους. 2.Η Επιτροπή δύναται να απορρίπτη υποβαλλομένην αυτή αίτησιν περί θεωρήσεως τιμολογίου, εφ’ όσον η αναγραφομένη εν τω τιμολογίω τιμή εξαγωγής δεν πληροί τας εν τη προηγουμένη παραγράφω του παρόντος προϋποθέσεις ή δι’ ελλιπή στοιχεία ή παραποιημένα. (Μετά την σελ. 82,26(α) Σελ. 82,27 Τεύχος 584-Σελ. 45 Εμπορικά και Βιομηχανικά Επιμελητήρια 14.Β.αα.59 3.Προς τον σκοπόν ενιαίου τρόπου θεωρήσεως των τιμών των εξαγομένων προϊόντων, εκάστη Επιτροπή δικαιούται όπως, προ πάσης θεωρήσεως τιμολογίων, απευθύνεται καθ’ οιονδήποτε τρόπον τηλεφωνικώς, τηλεγραφικώς ή εγγράφως, εις την  Επιτροπήν   Ελέγχου  Τιμολογίων  Εξαγωγής   παρά τω Εμπορικώ και Βιομηχανικώ Επιμελητηρίω Αθηνών, δια την λήψιν των υπό ταύτης θεωρουμένων τιμών εκάστου είδους. 4.Προς εκπλήρωσιν του έργου της εκάστη Επιτροπή δικαιούται να ζητή από τους ενδιαφερομένους τα κατά την κρίσιν της έγγραφα και λοιπά στοιχεία, να προβαίνη εις δειγματοληψίαν και να αποφασίζη την ενέργειαν πραγματογνωμοσύνης, αποσκοπούσης εις την υπό ειδικών εχόντων εμπειρίαν και ειδικάς γνώσεις, εξέτασιν των προς εξαγωγήν προϊόντων από απόψεως ποικιλίας, ποιότητος και λοιπών ετέρων χαρακτηριστικών αυτών και εις την μετ’ αυτήν σύνταξιν σχετικής γνωματεύσεως. Προκειμένου ειδικώς περί θεωρήσεως τιμολογίων εξαγωγής καπνών υποχρεωτικώς δέον να προηγήται ταύτης πραγματογνωμοσύνη, ενεργουμένη υπό ειδικών εμπειρογνωμόνων, ενός ή πλειόνων, διοριζομένων υπ’ αυτής. 5.Δι’ όσα των υπό εξαγωγήν εμπορευμάτων απαιτείται, βάσει των ισχυουσών διατάξεων ή σχετικής αποφάσεως της δυνάμει του παρόντος Ενεργούσης Επιτροπής, διενέργεια δειγματοληψίας και πραγματογνωμοσύνης ή αναλύσεως προ της φορτώσεώς των, η Επιτροπή εντέλλεται το Τελωνείον Εξαγωγής του εμπορεύματος, δι’ ειδικής σημειώσεως, αναγραφομένης εν τη πράξει της θεωρήσεως του προσωρινού τιμολογίου, όπως προέλθη εν συμπράξει, εφ’ όσον απαιτείται, μεθ’ ετέρων Αρχών (Εμπορικού και Βιομηχανικού Επιμελητηρίου και Γενικού Χημείου του Κράτους κλπ) και του ενδιαφερομένου εξαγωγέως ή αντιπροσώπου του, αναλόγως εκάστης παρουσιαζομένης περιπτώσεως, εις την διενέργειαν της σχετικής δειγματοληψίας ή πραγματογνωμοσύνης ή και αναλύσεως. Το πόρισμα της πραγματογνωμοσύνης ή της αναλύσεως ως και το τυχόν δείγμα αποστέλλεται μερίμνη του Τελωνείου της φορτώσεως του εμπορεύματος εις την θεωρήσασαν τούτο, δυνάμει του παρόντος, Επιτροπήν, δια την οριστικήν θεώρησιν του τοιούτου προσωρινού τιμολογίου. Σελ. 82,28 Τεύχος 584-Σελ. 46 6.Τα θεωρημένα τιμολόγια, προσωρινά ή οριστικά, ισχύουν από της θεωρήσεώς των επί εξάμηνον, προκειμένου περί εξαγωγής μεταλλευμάτων και επί εξήκοντα ημέρας δια τα λοιπά εμπορεύματα, δυναμένης της τοιαύτης προθεσμίας ισχύος των να παραταθή υπό της θεωρησάσης το τιμολόγιον Επιτροπής, κατά την κρίσιν της, άνευ εισπράξεως νέων δικαιωμάτων, επί τριάκοντα εισέτι ημέρας, εφ’ όσον δεν μετεβλήθησαν αι εις αυτά αναφερόμεναι τιμαί του εμπορεύματος εις το εξωτερικόν ή δεν εμεσολάβησαν άλλοι λόγοι, μη επιτρέποντες την τοιαύτην παράτασιν. 7.Δεν επιτρέπεται θεώρησις τιμολογίων εξαγωγής εάν ο υπέρ ης η ενέργεια αύτη δεν έχη την ιδιότητα του εξαγωγέως συμφώνως προς τας διατάξεις του Ν.Δ. 3999/1959 «περί ελέγχου του εξαγωγικού εμπορίου», πλην των υπό του Ν.Δ/τος προβλεπομένων εξαιρέσεων. Την δημοσίευσιν και εκτέλεσιν του παρόντος ανατίθεμεν εις τον Ημέτερον επί του Εμπορίου Υπουργόν. Έγκρισιν παροχής εγγυήσεων υπό Εμπορικών Επιμελητηρίων δια την άνευ καταβολής δασμών και φόρων προσωρινήν εισαγωγήν εμπορευμάτων βλ. εν τόμω 30Β σελ. 620,557. 14.Β.αα.59 Εμπορικά και Βιομηχανικά Επιμελητήρια 